News Update: ‘คิม คาร์เดเชียน’ งานเข้า! โดนฟ้องปั่นเหรียญ EMAX ล่อเม่าเข้าลงทุน โฆษณาทางการเงินใหญ่ที่สุดในประวัติศาสตร์ - FINNOMENA
งานเข้า! ‘คิม คาร์เดเชียน’ ถูกฟ้องร้องหลังโพสต์ชวนผู้ติดตามกว่า 250 ล้านคนลงทุนใน Ethereum Max (EMAX) ซึ่งเป็นการชี้นำนักลงทุนในทางที่ผิดและอ้างผลกำไรเกินจริง
12 ม.ค. 2565

งานเข้า! ‘คิม คาร์เดเชียน’ ถูกฟ้องร้องหลังโพสต์ชวนผู้ติดตามกว่า 250 ล้านคนลงทุนใน Ethereum Max (EMAX) ซึ่งเป็นการชี้นำนักลงทุนในทางที่ผิดและอ้างผลกำไรเกินจริง
‘คิม คาร์เดเชียน’ นักธุรกิจและนักจัดรายการเรียลลิตี้ชื่อดัง และ ‘ฟลอยด์ เมย์เวทเธอร์ จูเนียร์’ ตำนานมวยสากล ถูกอัยการรัฐแคลิฟอร์เนียฟ้องร้องข้อหาชี้นำหรือหลอกลวงนักลงทุน โดยพวกเขาได้เทขาย EMAX อย่างรวดเร็วเพื่อปั่นราคาและเก็งกำไรส่วนตัว ก่อนชักชวนผู้ติดตามให้ร่วมลงทุนในเหรียญดังกล่าว
ก่อนหน้านี้ในเดือน มิ.ย. 2021 คิม คาร์เดเชียน ได้โพสต์ชวนผู้ติดตามให้ลงทุนใน EMAX พร้อมติด #AD ในแคปชัน ซึ่งผู้เชี่ยวชาญกล่าวว่า นี่อาจเป็นโฆษณาทางการเงินที่เข้าถึงคนกลุ่มใหญ่ที่สุดในประวัติศาสตร์
คำฟ้องร้องระบุว่า โพสต์ของคิม คาร์เดเชียน ไม่ใช่การให้คำแนะนำทางการเงิน แต่เป็นการชี้ชวนในลักษณะบอกต่อซึ่งถือเป็นการหลอกลวงนักลงทุน
ผู้บริหารของ EMAX ได้ร่วมงานกับคนดังหลายคนเพื่อโปรโมทเหรียญดังกล่าวซึ่งถูกสร้างโดยนักพัฒนาที่ไม่เป็นที่รู้จัก นอกจากนี้ทั้งชื่อและโลโก้ของเหรียญ EMAX ยังคล้ายคลึงกับ Ethereum มากจนอาจทำให้นักลงทุนเกิดความสับสนได้
โดยราคาล่าสุด (12 ม.ค.) ของ EMAX อยู่ที่ $0.00000001688 ซึ่งร่วงลงมาจากช่วงปลายเดือน พ.ค. กว่า 98% ขณะที่ปริมาณการซื้อขายในรอบ 24 ชั่วโมงเหลือเพียง 229,418 ดอลลาร์ จาก $103 ล้านดอลลาร์ในช่วงปลายพ.ค.
อ้างอิง: https://www.bloomberg.com/news/articles/2022-01-11/kardashian-mayweather-sued-by-investors-in-ethereummax-tokens?sref=e4t2werz 
https://www.reuters.com/article/people-kardashian-crypto/kim-kardashian-floyd-mayweather-sued-over-promotion-of-crypto-token-idUSL1N2TR30S
https://coinmarketcap.com/alexandria/article/kim-kardashian-among-a-listers-sued-over-ethereum-max 
https://www.bangkokbiznews.com/business/982205
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
EMAX
Ethereum Max
News Update
คิม คาร์เดเชียน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA